open-index/open-wikipedia-markdown huggingface dataset:
Pranas Vilkas

**Pranas Vilkas** (g. 1936 m. balandžio 17 d. Gaižiūnuose, Jonavos valsčiuje) – inžinierius mechanikas, Lietuvos politinis bei visuomenės veikėjas.

## Biografija
1942–1946 m. mokėsi Skarulių pradinėje mokykloje, 1954 m. baigė Jonavos vidurinę mokyklą. 1954–1959 m. studijavo Kauno politechnikos institute, įgijo inžinieriaus mechaniko specialybę. 1959–1962 m. projektavimo ir konstravimo biuro su eksperimentine gamykla „Puntukas“ vyr. meistras. 1960–1961 m. dėstė Vilniaus pedagoginiame institute.

1962–1991 m. Eksperimentinio metalo pjovimo staklių mokslinio tyrimo instituto Vilniaus filialo su eksperimentine gamykla „Precizika“ konstruktorius, gamybos vadovas, vyriausiasis inžinierius, direktoriaus pavaduotojas gamybai. Jam vadovaujant 1962 m. pagamintos labai didelio tikslumo šlifavimo staklės, pirmosios tokio tipo SSRS. Šių staklių sukūrimas davė pradžią precizinių staklių gamybai Lietuvoje. Vėliau Lietuvoje organizavo matavimo įrengimų, skirtų gamybos technologinio proceso mechanizavimui ir automatizavimui, kūrimą bei gamybą.

1991–2000 m. bendros Lietuvos ir JAV įmonės UAB „Brown and Sharpe-Precizika“ generalinis direktorius, 2000 m. gegužės-spalio mėn. šios bendrovės kokybės auditorius. 7 išradimų, 2 mokslinių straipsnių autorius.

## Politinė veikla
2000–2004 m. LR Seimo narys, išrinktas pagal Lietuvos liberalų sąjungos sąrašą, Verslo ir užimtumo komisijos pirmininko pavaduotojas. 2004–2008 m. LR Seimo narys, išrinktas pagal Darbo partijos sąrašą.

Nuo 1973 m. SSKP, 2000–2002 m. Lietuvos liberalų sąjungos, 2003 m. Liberalų demokratų partijos, nuo 2004 m. Darbo partijos narys.

Žmona Regina, sūnus Gintautas.

## Įvertinimas
* 1965 m. LSSR valstybinė premija (su kitais)
* 1978 m. LTSR nusipelnęs inžinierius
* 1985 m. SSRS MT premija (su kitais) 

## Šaltiniai
Vladas Žalnerauskas

**Vladas Žalnerauskas** (1941 m. gegužės 1 d. Kaune – 2008 m. sausio 16 d. ten pat) – inžinierius, Lietuvos politinis bei visuomenės veikėjas. Palaidotas Kauno Romainių kapinėse.

## Biografija
1970 m. baigė Kauno politechnikos instituto Radioelektronikos fakultetą, 1977 m. aspirantūrą, technikos mokslų daktaras.

1960 m. Kauno radijo gamyklos darbininkas. Baigęs institutą, dirbo mokslinį ir pedagoginį darbą Kauno radijo matavimų technikos mokslinio tyrimo institute, „Pergalės“ konstruktorių biure, Kauno aukštesniojoje technikos mokykloje, vėliau verslininkas.

Nuo 1995 m. Lietuvos liberalų sąjungos, nuo 2003 m. Liberalų demokratų partijos, partijos Tvarka ir teisingumas narys. 2000–2004 m. Seimo narys. 2007–2008 m. Kauno miesto savivaldybės tarybos narys.

Jaunystėje aktyviai užsiiminėjo techninėmis sporto šakomis, 1977 m. suteiktas tarptautinės klasės sporto meistro vardas. Žmona Birutė Aldona, turi suaugusius sūnų ir dukterį.

## Šaltiniai
Miškinis puošniažygis

**Miškinis puošniažygis** (*Carabus nemoralis*) – žygių (*Carabidae*) šeimos vabalas.

Kūnas 20-26 mm ilgio, juodas, viršutinė pusė bronzinio atspalvio. Priešnugarėlės ir antsparnių kraštai violetiniai. Antsparniai su neryškiomis vagutėmis ir smulkiomis duobutėmis.

Paplitęs miškuose, soduose, parkuose, daržuose. 

Lietuvoje labai dažna rūšis.
Varta

**Varta** (, ) – upė centrinėje ir vakarinėje Lenkijoje; dešinysis, didžiausias Odros intakas. Tai trečia pagal ilgį šalies upė. Prasideda Mažosios Lenkijos žemumoje, Aukštutinėje Silezijoje, netoli Zavercės miesto. Pradžioje teka daugiausia į šiaurę Didžiosios Lenkijos žemuma, tačiau prie Obornikų suka į vakarus ir įteka į Odrą ties Koštrinu. Šliuzų pagalba vykdoma laivyba. Varta per savo intaką Notecę sujungta su Vysla.

Didžiausi intakai: Vidavka, Neras, Velna, Notecė, Cybina (dešinieji), Kielbaska, Lisvarta, Prosna, Obra, Postomia (kairieji).

## Miestai

* Zavercis
* Myškuvas
* Čenstakava
* Dzialošynas
* Seradzas
* Varta
* Unejuvas
* Kolas
* Koninas
* Pyzdrai
* Sremas
* Mosina
* Puščykovas
* Liubonis
* Poznanė
* Obornikai
* Obžyckas
* Vronkos
* Serakuvas
* Mendzychudas
* Skvežyna

## Šaltiniai
Čolos imperija

**Čolos imperija** () buvo tamilų **Čolų dinastijos** valdoma valstybė, kilusi iš pietų Pietų Indijos (etninių tamilų žemių). Ji klestėjo IX-XIII amžiais, o didžiausios ekspansijos laikotarpiu XI a. vid. kontroliavo visą Indostano pusiasalio pietinę dalį bei rytinę pakrantę, taip pat ir Šri Lanką, didžiąsias Indonezijos salas, tapdama viena stipriausių Pietų Azijos imperijų.

Kad atskirti nuo senųjų čolų, kraštą valdžiusių iki III a., jie vadinami **Viduramžių čolomis**.

Čolų sostinės buvo Thandžavuras, Gangaikonda, Čolapuramas.

## Istorija
Kadaise Čolos valstybės valdytos teritorijos nuo III a. buvo valdomos kalabharų, o vėliau – pandijų. Tik IX a. senoji čolų dinastija atgimė. Jos pirmasis valdovas buvo Vidžajalaja, kuris užėmė Pandijų pasienio miestą Thandžavurą prie Kaveri upės. Jie nugalėjo savo priešus pandijus, palavas.

XI a. pradžioje, Rajaraja Čola, Rajendra Čola laikais, čolos suvienijo visą Tamilnadą, o vėliau ėmė kurti galingą jūrinę imperiją, kuri siekė Malajų salyną, valdė Šri Lanką.

Nuo 1070 m. pasikeitė dinastijos atšaka, kuri buvo artimai susigiminiavusi su Rytų Čalukjais, Čolų vasalais šiaurėje. Valstybė pamažu prarado įtaką Šri Lankoje, o Rytų Čalukjai tapo nepriklausomi. Kovos dėl hegemonijos Andhroje su Vakarų Čalukjais tęsėsi dar ilgai.

## Kultūra

Čolų dinastija buvo didžiausias tamilų kultūros ir meno suklestėjimas. Imperijoje buvo naudojama tamilų kalba ir raštas, kuriami didingi tamilų literatūros kūriniai.

Suklestėjo dravidiško stiliaus architektūra, kurios didžiausias šedevras buvo Thandžavuro šventykla. Užkariavę teritorijas toli rytuose, čolai susidūrė su kitomis kultūromis, tarp jų ir kiniška, kurios darė įtaką menui. Jie taip pat paveikė malajų salyno architektūrą, pvz., Prambanano šventyklos stilių Indonezijoje.

## Valdovai
* Vijayalaya Chola 848–871(?)
* Aditya I 871–907
* Parantaka Chola I 907–950
* Gandaraditya 950–957
* Arinjaya Chola 956–957
* Sundara Chola 957–970
* Uttama Chola 970–985
* Rajaraja Chola I 985–1014
* Rajendra Chola I 1012–1044
* Rajadhiraja Chola 1018–1054
* Rajendra Chola II 1051–1063
* Virarajendra Chola 1063–1070
* Athirajendra Chola 1067–1070
Čalukjos čolos
* Kulothunga Chola I 1070–1120
* Vikrama Chola 1118–1135
* Kulothunga Chola II 1133–1150
* Rajaraja Chola II 1146–1163
* Rajadhiraja Chola II 1163–1178
* Kulothunga Chola III 1178–1218
* Rajaraja Chola III 1216–1256
* Rajendra Chola III 1246–1279

## Žlugimas
XIII a. II pusėje keitėsi geopolitinė situacija Vidurio ir Pietų Indijoje. Karnatakoje iškilo Hoišalos valstybė. Čolų valstybės šiaurėje atsiskyrė Kadava dinastija, kur skelbėsi palavų įpėdiniais, pietuose vėl atgimė pandijai. Būtent šie tapo Čola imperijos paveldėtojais apie 1279 m.
Žvitražygiai

** Žvitražygiai** (*Agonum*) – žygių (*Carabidae*) šeimos vabalų gentis.

Gyvena miškuose, laukuose, pievose.

Lietuvoje 25 rūšys.
ZAZ-966

**ZAZ-966** – ukrainietiškas automobilis, vienas pouliariausių „Zaporožeč“ () modelių, gamintas 1967–1974 m. Tai antrasis „Zaporožeč“ modelis. Jo porūšiai – ZAZ-966B ir ZAZ-966.

## ZAZ-966(ZAZ-966A) ir ZAZ-966B skirtumai


ZAZ-966.JPG|Vaizdas iš galo
ZAZ966B.JPG|ZAZ-966B
ZAZ-966 front view.jpg|ZAZ-966


## Nuorodos
ZAZ Klubas
Gumburiuotasis puošniažygis

**Gumburiuotasis puošniažygis** (*Carabus granulatus*) – žygių (*Carabidae*) šeimos vabalas.

Kūnas 14-21 mm ilgio. Kūno viršutinė pusė tamsiai bronzinė, apatinė – juoda. Antenų ketvirtojo narelio viršūnė apaugusi tankiais plaukeliais.

Labai dažnas drėgnesnėse vietose, ypač pievose bei miškų pakraščiuose.
## Nuotraukos


Vaizdas:Carabus granulatus lr.JPG
Vaizdas:Carabus granulatus 01.JPG
Vaizdas:Carabus granulatus up.jpg
Vilimas

**Vilimas** − lietuviška vyriškos giminės pavardė.

Šios pavardės moteriškosios giminės formos yra: Vilimienė (ištekėjusi moteris) ir Vilimaitė (mergautinė pavardė).

Pavardę turi šie garsesni asmenys:

*Balys Vilimas – politikas;
*Bronislovas Vilimas – politikas;
*Egidijus Vilimas – politikas;
*Liudas Vilimas – dailininkas;
*Vidas Vilimas – pedagogas, politikas;
*Vladas Vilimas – inžinierius, politikas.
Henrikas Žukauskas

**Henrikas Žukauskas** (g. 1951 m. liepos 19 d. Kaune) – architektas inžinierius, VGTU Architektūros fakulteto docentas, Lietuvos politinis bei visuomenės veikėjas.

## Biografija
1970 m. baigė Kauno Juozo Naujalio vidurinės meno mokyklos tapybos klasę. 1975 m. baigė Vilniaus inžinerinio statybos instituto Architektūros fakultetą ir įgijo architekto inžinieriaus specialybę.

1975–1985 m. Miestų statybos projektavimo instituto Kauno filialo architektas. 1985–1987 m. Kauno radijo gamyklos vyriausiasis architektas. 1987–1990 m. Komunalinio ūkio projektavimo instituto Kauno filialo grupės vadovas bei projektų vyriausias architektas. Paminklinės Prisikėlimo bažnyčios Kaune atgavimo (kartu su prof. A. Smailiu ir vikaru G. Kabašinsku) komiteto narys, atstatymo projekto autorius.

1990–1991 m. Kauno miesto savivaldybės tarybos narys ir Kauno miesto mero pavaduotojas. 1991–1997 m. reklamos firmos „Style“ ir televizijos „Kaunas plius TV“ steigėjas ir vadovas.

1997–2000 m. Vilniaus miesto savivaldybės Miesto plėtros departamento direktoriaus pavaduotojas. 2000–2008 m. Seimo narys, Aplinkos apsaugos komiteto pirmininko pavaduotojas, 2000 m. lapkričio 9 d. – 2001 m. liepos 12 d. aplinkos ministras (vienuoliktojoje Vyriausybėje).

Daugelio straipsnių ir publikacijų autorius, knygos „Architektūrinio projektavimo ir planavimo teisė“ autorius, Premjero Algirdo Butkevičiaus visuomeninis patarėjas, Prezidento R. Pakso visuomeninis patarėjas Lietuvos eksparlamentarų klubo vienas iš steigėjų, prezidentas, FP-AP Europos buvusių parlamentarų asociacijos Lietuvos delegacijos vadovas.

Žmona Ona. Sūnus Henrikas – teologijos filosofijos mokslų daktaras, misionierius. Duktė Ieva – architektė, Vilniaus dizaino kolegijos Interjero ir dizaino katedros vedėja.

## Išnašos

## Nuorodos
* Biografija (lrs.lt)

|-
Šukažygiai

**Šukažygiai** (*Calathus*) – žygių (*Carabidae*) šeimos vabalų gentis. 

Kūnas graštus, plokščias. Kojų nagai šukiški. Gyvena dirvose, dirbamuose laukuose, miškuose.

Lietuvoje 6 rūšys:
* *[[Calathus ambiguus]]*
* *[[Calathus erratus]]*
* *[[Calathus fuscipes]]*
* Raudonkrūtinis šukažygis (*Calathus melanocephalus*)
* *[[Calathus micropterus]]*
* *[[Calathus mollis]]*
Finder

**Finder** – standartinė Mac OS ir Mac OS X operacinių sistemų programa skirta surasti, perkelti, sukurti ir šalinti failus ir aplankus. Analogiška programa Microsoft Windows operacinėje sistemoje yra „Explorer“.

Kai kuriomis savybėmis ši programa skiriasi nuo kitų Mac OS ir Mac OS X aplinkos programų:
* Finder programa yra nuolat įjungta, jos negalima išjungti, nebent išjungiamas visas kompiuteris;
* Šios programos nėra standartiniame „Applications“ aplanke.
Žvilgžygiai

**Žvilgžygiai** (*Notiophilus*) – žygių (*Carabidae*) šeimos vabalų gentis.

Gyvena miškų aikštelėse, laukuose, pievose.

Lietuvoje 5 rūšys.
* *[[Notiophilus aestuans]]*
* Paprastasis žvilgžygis (*Notiophilus aquaticus*)
* *[[Notiophilus biguttatus]]*
* *[[Notiophilus germinyi]]*
* *[[Notiophilus palustris]]*
Vasiuganas

**Vasiuganas** () – upė Rusijoje, Tomsko srityje; Obės kairysis intakas. Prasideda Vasiuganės pelkynuose. Teka pradžioje į šiaurę, vėliau į rytus pelkėtomis Vasiuganės lygumomis. Įteka į Obę keletu atšakų (žiotimis laikoma atšaka, esant 11 km žemiau Kargasoko gyvenvietės).

Didžiausi intakai: Niurolka, Čertala (dešinieji), Čižapka, Jagyljacha.

Upė užšalusi lapkričio–gegužės mėnesiais. Vasiuganas laivuojamas 886 km nuo žiočių. Plukdoma mediena. Upės baseine gausūs naftos ir gamtinių dujų telkiniai.

## Šaltiniai
Vaška

**Vaška** (, ) – upė Rusijoje, Komių Respublikoje ir Archangelsko srityje; Mezenės kairysis intakas. Prasideda pelkėse, Mezenės – Šiaurės Dvinos vandenskyroje. Teka į šiaurės vakarus taigos miškais. Įteka į Mezenę ties Lešukonskojės gyvenviete.

Didžiausi intakai: Loptiuga, Jeva, Sodzimas (dešinieji), Jortomas, Zyrianskaja Jožuga (kairieji).

Vaška užšalusi nuo spalio pabaigos iki gegužės pradžios. Laivuojama 288 km nuo žiočių, nuo Ust Vačergos prieplaukos.

## Šaltiniai
Vitelijus

**Aulas Vitelijus Germanikas** (, 15 m. rugsėjo 24 d. – 69 m. gruodžio 22 d.) – Romos imperatorius nuo 69 m. balandžio 17 d. iki gruodžio 22 d.

Jis buvo vienas iš keturių imperatorių per vienerius 69−uosius metus (kiti buvo Galba, Otonas ir Vespasianas).

## Biografija
Vitelijus buvo Lucijaus Vitelijaus žmonos Sekstilijos sūnus, ir turėjo vieną brolį, Lucijų Vitelijų Jaunesnįjį.

Vitelijus buvo konsulu 48 m. ir prokonsulu Afrikoje.

68 m. Galba jį paskyrė Žemutinės Germanijos vietininku. Vitelijus buvo populiarus tarp pavaldinių dėl didelio išlaidumo ir labai geros savo prigimties.

Imperatoriumi Vitelijų paskelbė dviejų Romos legionų prie Reino vadai *Cecina* ir *Valensas*. 69 m. sausio 1 d. jie atsisakė prisiekti ištikimybę imperatoriui Galbai ir 69 m. pradžioje Vitelijus buvo paskelbtas *Colonia Agrippinensis* imperatoriumi. Tiksliau jis buvo paskelbtas Vidinės ir Aukštutinės Germanijos armijų imperatoriumi. Prie jo greitai prisidėjo *Galijos*, *Britanijos* ir *[[Retija|Retijos]]* armijos.

Nors senatas ir suteikė jam imperatoriaus privilegijas, tačiau Romos gyventojai taip jo ir nepripažino imperatoriumi, nes jam įžengus į miestą Roma tapo riaušių ir skerdynių, gladiatorių kovų ir ekstravagantiškų puotų vieta.

69 m. liepos mėn. Vitelijus sužinojo, kad rytinių provincijų armijos paskelbė imperatoriumi savo vadą Titą Flavijų Vespasianą. Kai tik buvo sužinota, kad Rytų, Dalmatijos ir Ilyrijos armijos prisijungė prie Vespasiano, dezertyravo dauguma Vitelijaus pavaldinių ir jis buvo priverstas atsisakyti sosto.

Manoma, kad Vitelijus laukė Vespasiano armijos *Mevanijoje*, ir kad dėl pasidavimo sąlygų buvo sutarta su Marku Antonijum Primu, šešto legiono, tarnavusio Panonijoje, vadu ir vienu iš pagrindiniu Vespasiano rėmėju, bet pretoriai uždraudė jam užbaigti susitarimą ir privertė jį grįžti į rūmus. Tačiau, Vitelijui beeinant į Santarvės šventyklą grąžinti imperatoriaus ženklus, jis buvo nustumtas nuo *Gemonijaus* laiptų ir ten persmeigtas. „Tačiau aš kartą buvau jūsų imperatorius“ tokie buvo paskutiniai Vitelijaus žodžiai.

Per savo trumpą valdymą Vitelijus parodė norą valdyti išmintingai, bet jį visiškai kontroliavo *Valensas* ir *Cecina*.

## Šaltiniai

## Nuorodos
* Vitelijus
Šebelė

**Šebelė** (, ), **Vebi Šebelė** (ዋቢ ሸበሌ) – upė Etiopijoje ir Somalyje. Prasideda šiaurės vakariniame Somalio plynaukštės pakraštyje, Gurambos masyve. Upė kerta plynaukštę, pasuka į pietvakarius ir teka lygiagrečiai Indijos vandenyno pakrantei. Baigiasi pelkėje, 40 km nuo Indijos vandenyno.

Didžiausi intakai: Ereras, Galetis, Vabė.

Šebelė patvinsta liūčių sezonu (balandžio–birželio ir rugsėjo–lapkričio mėnesiais). Žemupys vandeningas tik liūčių periodu. Ypač lietingais metais Šebelės vandenys pasiekia Džubos upę ir įteka į vandenyną. Upės vandenys gausiai naudojami drėkinimui. 1989 m. sovietų inžinieriai Etiopijoje ant Šebelės įrengė hidroelektrinę.
Lapėnas

**Lapėnas** − lietuviška vyriškos giminės pavardė.

Šios pavardės moteriškosios giminės formos yra: Lapėnienė (ištekėjusi moteris) ir Lapėnaitė (mergautinė pavardė).

Pavardę turi šie garsesni asmenys:

*Algimantas Lapėnas – architektas, politikas;
*Algirdas Zigmas Lapėnas – aktorius, režisierius;
*Saulius Lapėnas – architektas, politikas;
*Vytautas Lapėnas – lakūnas, politikas.
OSNAZ (specialiosios pajėgos)

**Ypatingosios paskirties padaliniai** (**OSNAZ**; ) – GRU Šeštosios valdybos Pirmajam radijo ryšio skyriui pavaldžios struktūros, kurioms buvo pavesta vykdyti radijo bei radiotechnikos žvalgybą.

## Istorija
1918 m. lapkričio 13 d. Registracinės valdybos sudėtį papildė radijo ryšio priėmimo bei kontrolės stotis Serpuchove – pirmasis radijo žvalgybos padalinys. Jo vadovu paskirtas Ch. Ivanovas.

XX a. III deš. radijo žvalgybos padaliniai iš ryšių sektoriaus perėjo į RA žvalgybos valdybos (GRU) pavaldumą, sukuriant radijo ryšio skyrių, kuris koordinavo bei vadovavo ypatingosios paskirtiems divizionams (ORD OSNAZ), Antrojo pasaulinio karo metais tapusiais pagrindinėmis GRU radijo ryšio žvalgybos srities organizacinėmis struktūromis. Tokie divizionai sėkmingai veikė karo metu.

1939 m. Ukrainos fronte veikė 4 OSNAZ radiodivizionai (368-asis, 370-asis, 372-asis, 592-asis), išdėstyti pasienio zonoje nuo Liubomlio iki Karpatų. Jie klausėsi radijo ryšiu perduodamos informacijos Pietų Lenkijos teritorijoje.

1939 m. lapkričio mėn. Raudonosios armijos garnizone Lietuvoje, Prienuose, buvo įsteigtas OSNAZ 363-iojo radiodiviziono žvalgybos punktas, priklausęs Baltarusijos frontui bei vykdęs žvalgybą Rytprūsiuose bei šiaurrytinėje Varšuvos dalyje. Tokie radijo ryšio divizionai buvo įkurti ir kitose pasienio apygardose. Antrojo pasaulinio karo meto pradžioje veikė 16 tokių divizionų, be to dar Vyriausiosios Vadovybės radiobrigada, kurios 6 radiodivizionai bei radiopulkai vykdė žvalgybą daugiau nei 1000 km pasienio zonoje.

Pagrindinė radiožvalgybininkų veikla tuo metu – radijo ryšiu perduodamos informacijos rinkimas, priešininko armijų štabų pelengacija, telefoninių pokalbių klausymasis bei radijo prietaisų įrengimas pasienio juostoje.

## Literatūra

* Советская разведка и проблема внезапного нападения. Мельтюхов Михаил Иванович. Упущенный шанс Сталина. Советский Союз и борьба за Европу: 1939-1941.
* Эндрю К., Гордиевский О. Указ. соч. С.321; 1941 год – уроки и выводы. М.,1992. С.43; Пранович А. Состояние боевой готовности оперативной и тактической разведки Красной Армии накануне нападения фашистской Германии на СССР в июне 1941 года (критический анализа/Военный вестник АПН. 1992. № 2–3 С.7–8; РГВА. Ф.35084. Оп.1. Д.11. Л.248; Ф.35086. Оп.1. Д.359. Л.367.

## Šaltiniai

agentura.ru GRU OSNAZ istorija  1989 m.
Matulevičius

;Matulevičius
* Algimantas Matulevičius – ekonomistas, politikas;
* Algirdas Matulevičius – istorikas, enciklopedininkas;
* Algis Julius Matulevičius – radijo ir televizijos žurnalistas, redaktorius;
* Andrius Matulevičius – gydytojas pediatras, pedagogas;
* Anzelmas Matutis-Matulevičius – pedagogas, rašytojas;
* Deividas Matulevičius – futbolininkas;
* Giedrius Matulevičius – futbolininkas;
* Jonas Matulevičius (1869) – ūkininkas, politikas;
* Jonas Matulevičius (1957) – miškininkas, politikas;
* Juozas Matulevičius (1946) – gydytojas, politikas;
* Jurgis Matulaitis-Matulevičius – Vilniaus arkivyskupas, palaimintasis;
* Povilas Matulevičius – knygnešys, akmenkalys;
* Valentinas Matulevičius – gydytojas endokrinologas;
* Vytautas Matulevičius – žurnalistas, publicistas.

## Etimologija
Dažna pavardė, paplitusi Suvalkijoje, vakarų Dzūkijoje, Aukštaitijoje. Padaryta su tėvavardine priesaga iš pavardės *[[Matulis|Matùlis]]*.

## Šaltiniai
Wacław Sierpiński

**Wacław Franciszek Sierpiński** (1882 m. kovo 14 d. – 1969 m. spalio 21 d.), lenkų matematikas, gimęs ir miręs Varšuvoje. Studijavęs ir kūręs aibių teoriją, skaičių teoriją, funkcijų teoriją, bei topologiją. Sierpiński publikavo virš 700 straipsnių ir išleido 50 knygų. Trys žinomi fraktalai yra pavadinti jo vardu – Sierpinski trikampis, Sierpinski kilimas ir Sierpinski kreivė, taip pat – Sierpinski skaičiai ir atitinkamai – Sierpiński problema.

## Šaltiniai
Rusijos specialiosios pajėgos

**Rusijos Federacijos** specialiosios pajėgos pradėtos kurti TSRS specialios paskirties dalinių pagrindu.
Jos visų pirma – antiterotistinės pajėgos, daliniai skirti ypatingoms viešojo saugumo operacijoms bei uždaviniams vykdyti. Jos yra pavaldžios milicijai, FSB bei GRU.

## Sąrašas
* Alfa grupė (FSB)
* Beta grupė
* Delfin 
* Saturn
* Kaskad 
* Grom 
* Vimpel (FSB)
* **Specnaz**
** Specnaz GRU
** Jūrų pėstininkai,  (t. p. juodosios beretės)
* **[[VDV]]** ()
** 7-oji, 76-oji, 98-oji, 99-oji, 103-oji, 104-oji, 105-oji ir 106-oji oro pajėgų divizijos
* **[[MVD]]**
** OSNAZ (specialiosios pajėgos); Rus *Русь*, Vitiaz *Витязь*, Grom)
** ODON 
** OMON
** OMSN (SOBR)
** Berkut 
** Kondor
* **[[SVR]]**
** Zaslon.

## Nuorodos, šaltiniai

* Specialiosios paskirties dalinių istorija
* V. V. Voronovas. OSNAZ  (knygos aprašas, rusų k.)
KGB Pirmoji vyriausioji valdyba

**Tarybų Sąjungos KGB Pirmoji vyriausioji valdyba** (**PGU**; ) – KGB struktūrinis padalinys, kuriam buvo pavestos operacijos užsienyje bei žvalgyba.

PGU įsteigta 1954 m. PGU dirbo daug žymių dabartinių Rusijos politikos veikėjų kaip Vladimiras Putinas (RF Prezidentas), Sergejus Ivanovas (RF gynybos ministras) bei kiti.

Iširus TSRS, performuota į atskirą tarnybą (Išorinės žvalgybos tarnyba, *Службa внешней разведки, СВР*).

## Vadovai
* Aleksandras Paniuškinas (1954–1956)
* Aleksandras Sacharovskis (1956–1972)
* Fiodoras Mortinas (1972–1974)
* Vladimiras Kriučkovas (1974–1988)
* Leonidas Šebaršinas (1988–1991)

## Taip pat skaitykite
* Valstybės saugumo komitetas
* GRU.

## Nuorodos
Išorės žvalgybos tarnyba oficiali svetainė 

KGB Pirmosios vyriausiosios valdybos struktūra
Thiomargarita namibiensis

***Thiomargarita namibiensis*** („Namibijos sieros perlas“) – gram–neigiama bakterija, gyvenanti vandenynų kontinentinio šelfo nuosėdose. Tai yra didžiausia iki šiol atrasta bakterija – 750 μm (0,75 mm), dėl ko ją galima įžvelgti be mikroskopo; vienintelė savo genties atstovė.

*Thiomargarita namibiensis* yra chemolitotrofinė bakterija ir naudoja nitrato joną kaip akceptorių elektronų pernašoje. Kadangi ji nėra mobili, o prieinamų nitratų kiekiai aplinkoje varijuoja, ji gali saugoti labai koncentruotus jų kiekius didelėje vakuolėje, kuri sudaro apie 98 % jos dydžio. Nitratų aplinkoje sumažėjus, bakterija naudoja vakuolės turinį. Nesenas tyrimas parodė, kad šios bakterijos gali utilizuoti ir deguonį, jei šio aplinkoje yra perteklius.

Ši rūšis buvo atrasta 1999 m. Heide N. Shulz ir kt., prie Namibijos krantų. 2005 m. artimos bakterijos buvo atrastos ir Meksikos įlankos regione, todėl gali būti, kad *Thiomargarita* daug labiau paplitusi, nei buvo manyta iki tol. 

Iki jos atradimo didžiausia bakterija buvo laikoma 0,5 mm ilgio *[[Epulopiscium fishelsoni]]*.
Epulopiscium fishelsoni

***Epulopiscium fishelsoni*** („žuvies puotos svečias“) – gram–teigiama bakterija, gyvenanti simbiozėje su chirurgžuvinių šeimos žuvimis. 

Labiausiai žinoma dėl savo dydžio, 200-700 μm ilgio ir apie 80 μm diametro. Iki atrandant *[[Thiomargarita namibiensis]]*, ji buvo didžiausia žinoma bakterija.
Prestižas (filmas)

**Prestižas** – 2006 m. JAV mokslinės fantastikos filmas. Filmas pasakoja apie iliuzionistų triukus bei tarpusavio varžybas.

## Siužetas

Filmo siužetas suskaidytas į tris linijas – veiksmas plėtojamas trimis laikotarpiais.

Pirmiausia režisierius žiūrovą supažindina su dviem jaunais magais – Rupertu Angeriu ir Alfredu Bordenu, kurie drauge su Ruperto žmona Džulija, padeda savo mokytojui pasirodymuose. Kartą, nepavykus vienam triukui, dėl Alfredo klaidos miršta Džulija, o Rupertas ima kaltinti buvusį draugą. Po šio nelaimingo atsitikimo vyrai tampa nuožmiais konkurentais, ne vien stengdamiesi pralenkti vienas kitą ant scenos, bet ir provokuodami vienas kitą kerštauti.

Antrojoje siužeto linijoje vaizduojama, kaip Rupertas atvyksta į Kolorado Springsą tartis su garsiu mokslininku Nikolu Tesla dėl jo sukurto magiško klonavimo aparato. Šis prietaisas tampa pagrindine Alfredo pasirodymo dalimi, nešančia jam šlovę ir pripažinimą.

Galiausiai filmas nukelia mus į ateitį, į lemtingą vakarą, kai Alfredas apkaltinamas Ruperto nužudymu. Jis teisiamas ir pasmerkiamas mirti.

## Aktoriai
: *Aktorius – vaidmuo*
* Hugh Jackman – Robert Angier
* Christian Bale – Alfred Borden
* Michael Caine – Cutter
* Piper Perabo – Julia McCullough
* Rebecca Hall – Sarah
* Scarlett Johansson – Olivia Wenscombe
* Samantha Mahurin – Jess
* David Bowie – Tesla
* Andy Serkis – Alley
ZAZ

**ZAZ:**

* Zaporožietis, ZAZ gaminta sovietinių automobilių serija;
* Zaporožės automobilių gamykla, gaminanti zaporožiečius.
Dobi

**Dobi** – pirmieji Lietuvoje originalios konstrukcijos lėktuvai. Juos suprojektavo, pastatė ir išbandė Jurgis Dobkevičius.

Dobi buvo medinės konstrukcijos aukštasparniai lėktuvai. Buvo pastatyti tik trys vieninteliai lėktuvų modeliai.

## Lėktuvų techniniai duomenys

*nd* – nėra duomenų.

## Taip pat skaitykite
* ANBO

## Šaltiniai

* (LT) Ramoška, G., J. Dobkevičiaus Dobi-I, Plieno sparnai 1994 Nr. 2, https://www.plienosparnai.lt/page.php?44
* (LT) Ramoška G., DOBI-II, Plieno sparnai, 2013 Nr. 10, https://www.plienosparnai.lt/page.php?10
* (LT) Ramoška, G, DOBI-III, Plieno sparnai, 2001 Nr. 6, https://www.plienosparnai.lt/page.php?36

## Nuorodos
* DOBI-I fotoalbumas
* DOBI-II fotoalbumas
* DOBI-III fotoalbumas
Hematologija

**Hematologija** ( 'kraujas' ir  *logos* 'mokslas') – mokslas apie kraują ir jo ligas, medicinos mokslo šaka. Hematologija nagrinėja kraujo fiziologiją, patofiziologiją, kraujo ligų etiologiją, diagnostiką, gydymą bei profilaktiką.

Pagrindinės hematologijos sritys yra piktybinės kraujo ligos, kaulų čiulpų funkcijos sutrikimai, kraujo pokyčiai dėl imuninės sistemos poveikio, polinkį kraujavimui sąlygojančios ligos (hemofilijos), trombozių riziką padidinantys susirgimai.

## Hematologijos sritys

* Kraujo forminiai elementai:
:* Eritrocitai
:* Leukocitai, limfocitai, bazofilai, eozinofilai
:* Trombocitai
:* Hemoglobinas
* Kraujodaros organai ir audiniai:
:* Kraujodara
:* Blužnis
:* Kaulų čiulpai
:* Limfinė sistema, limfmazgiai
* Nepiktybinės kraujo ligos ir patologiniai pakitimai:
:* Anemija
:* Leukocitozė, limfocitozė
:* Trombocitozė, trombocitopenija
:* Trombofilija, trombozė
:* Hemofilija
:* Hemolizė

* Piktybinės kraujo ligos (onkohematologinės ligos):
:* Ūminės ir lėtinės leukemijos
:* Limfoma
::: Hodžkino limfoma
::: ne Hodžkino limfoma
:* Mieloproliferacinės neoplazijos (MPN)
:* Mielodisplastinės/mieloproliferacinės ligos
:* Monokloninės gamapatijos
:* Mielodisplastiniai sindromai
* Transfuziologija
* Kraujo krešėjimo sutrikimai
:* Hemofilija
:* Trombofilija

Daugelį kraujo ligų galima nustatyti atlikus paties kraujo tyrimus, kai kuriais atvejais reikia papildomai pašalinti ir ištirti limfinius mazgus arba atlikti kaulų čiulpų punkciją ir biopsiją.

## Mokymasis
Hematologijos specialistu (hematologu) tampama pabaigus medicinos srities studijas universitete ir įstojus bei pabaigus hematologijos rezidentūrą.

## Šaltiniai
Vėzeris

**Vėzeris** () – upė Vokietijoje. Susidaro susiliejus Veros (prasideda Tiuringijos Miške) ir Fuldos (prasideda Riono kalnuose) upėms prie Miundeno miesto. Teka į šiaurę Šiaurės Vokietijos žemuma per Žemutinę Saksoniją. Įteka į Šiaurės jūros Helgolando įlanką, sudaro estuariją. Vėzeris laivuojamas. Jūrų laivai pasiekia Brėmeną. Upė kanalais sujungta su Elbe ir Emsu.

Didžiausi intakai: Dėmelis, Didžioji Auė, Huntė (kairieji), Nesė, Aleris, Viumė (dešinieji).

Didžiausi miestai prie Vėzerio: Hioksteris, Hamelinas, Bad Ojenhauzenas, Mindenas, Brėmenas, Brėmerhafenas.

## Šaltiniai
Velikaja (Pskovas)

**Velikaja** () – upė Rusijoje, Pskovo srityje.

Prasideda Bežanicų aukštumoje, netoli Viazo gyvenvietės. Aukštupyje prateka virtinę ežerų (Didysis Viazas, Chodšo ež., Didieji Ostryjė, Chvojno ež.). Teka į vakarus. Upės plotis po pirmųjų 15 km siekia 7–10 m, teka daugiausia miškingomis vietovėmis. Toliau prateka nemažą Verjato ežerą. Velikaja išplatėja iki 15–20 m. Teka pušų giraitėmis, prateka dar grupę ežerų (Bystrojė, Jaskojė, Zverino, Jozeriščė). Toliau upės vaga darosi slenkstėta. Ties Idricos gyvenviete Velikaja pasuka į šiaurę (upės plotis 30–40 m). Krantai jau nebe tokie miškingi, palei upę daugėja gyvenviečių. Žemiau Opočkos upės greitis sulėtėja. Už santakos su Zilupe, Velikajos plotis jau siekia 60–70 m. Iki Ostrovo upėje dar yra vienas slenkstėtas ruožas, kuriame upėje yra daug rėvų ir salų. Už Ostrovo į Velikają 5 km ruože įteka net 3 dideli intakai. Upė išsiplečia iki 100 m, greitis dar labiau sulėtėja. Krantai tankiai gyvenami, nemiškingi. Galiausiai prateka Pskovą ir 15 km žemiau šio miesto skaidosi į deltą ir įteka į Pskovo ežerą.

Didžiausi intakai: Alolė, Kudka, Sorotė, Čeriocha, Pskova (dešinieji), Idrica, Isa, Siniaja (), Utroja (), Kuchva, Viada (kairieji).

Velikaja laivuojama 40 km nuo žiočių. Prie Velikajos įsikūrę Opočkos, Ostrovo ir Pskovo miestai.

## Šaltiniai
Velikaja

**Velikaja** () reiškia šias upes Rusijoje:
*Velikaja – upė Pskovo srityje, įteka į Pskovo ež.;
*Velikaja – upė Čiukotkoje, įteka į Beringo jūrą;
*Velikaja – upė Kirovo srityje, Viatkos intakas.
America (muzikos grupė)

**America** – amerikiečių-anglų folkroko atlikėjų grupė.

## Istorija
Pradžioje buvo tik 3 grupės nariai: Gerr’io Beckley, Devio Bunello ir Dano Peeko. Sulaukę pilnametystės (apie 1972 m.) greitai išgarsėjo. Jų dainos buvo aukščiausiose muzikos topų pozicijose XX a. 8-9 dešimtmečiais.

Žinomiausios grupės dainos: „A Horse With No Name“, „Sister Golden Hair“, „Ventura Highway“ ir „Tin Man“.

## Nuorodos
* Oficiali grupės svetainė
Velikaja (Čiukotka)

**Velikaja** (), **Onemenas** () – upė Rusijoje, Čiukotkoje. Susidaro susiliejus Kujimvemo ir Kylvygevamo upėms, prasidedančioms Koriakų kalnyne. Teka į šiaurės rytus pelkėta Anadyrio žemuma. Skaidosi į daugybę atšakų ir protakų. Įteka į Beringo jūros, Anadyrio įlankos, Onemeno įlanką.

Upė užšąla spalio viduryje, atitirpsta tik birželio pradžioje.

## Šaltiniai
Trečiasis skilvelis

**Trečiasis skilvelis** () - tarpinių smegenų pūslelės liekana, vertikalus plyšys tarp dviejų tarpinių smegenų gumburų, kurių paviršius sudaro šio skilvelio šonines sienas. Priekinę trečiojo skilvelio sieną sudaro didžiosios smegenų jungties tąsa – snapinė plokštelė.

Tarp skliauto šulų ir gumburų priekinėje sienoje yra porinės angos, sujungiančios trečiąjį ir šoninius skilvelius. Užpakalinę trečiojo skilvelio sieną sudaro užpakalinė smegenų jungtis.

Apatinę skilvelio sieną sudaro speniniai kūnai, pilkasis gūbrys, regos nervų kryžmė ir priekinė akytoji medžiaga.

Viršutinę skilvelio sieną sudaro epitelinė plokštelė, kuri šoniniais kraštais suaugusi su gumburo smegeniniais ruoželiais, jos viršūnė prisitvirtinusi ties tarpskilvelinių angų kraštais, o užpakalinis kraštas suaugęs su kankorėžines liaukos paviršiumi. Viršutinis šios plokštelės kraštas suaugęs su švelniojo dangalo kloste, kurios kraštai įsiterpę į šoninių skilvelių ertmes ir turi daug išaugų su tankiu kraujagyslių tinklu (gysliniu rezginiu).

Skilvelių gysliniai rezginiai gamina smegenų skystį, kuris išsiskiria į skilvelių ertmes. Trečiojo skilvelio vidinis sienų paviršius nelygus, vietomis yra įdubimų, vadinamų kišenėmis.

## Taip pat skaitykite
* Šoninis skilvelis
* Ketvirtasis skilvelis
Autosoma

**Autosomos** – visos likusios chromosomos, išskyrus lytines chromosomas X ir Y. Žmonėse yra 22 poros autosomų. Kariotipe chromosomos yra išdėstomos pagal dydį ir numeruojamos pradedant nuo didžiausios ir baigiant mažiausia.
Pranas Gudauskas

**Pranas Gudauskas** (1906 m. liepos 14 d. Šiūpariuose, Klaipėdos raj. – 1941 m. liepą, Kaune) – vienas Lietuvos profesionaliojo cirko pradininkų. Cirko artistas: iliuzionistas, fakyras, akrobatas, žvėrių dresuotojas.

## Biografija

1929 m. Klaipėdoje, kartu su panevėžiečiu Petru Taručiu įkūrė kilnojamąjį cirką „Aušra“, davusią pradžią profesionaliajam lietuviškam cirkui. Cirko trupę sudarė to meto geriausi Lietuvos cirko artistai – J.Ramanauskienė-Stankutė, K.Kaluževičius, M.Žebrauskas ir kt.

P. Gudauskas buvo cirko direktorius ir artistas. Karjeros pradžioje arenoje atlikdavo oro akrobatiką, vėliau fakyro, iliuzijos triukus. Kai cirkas įsigijo kelis plėšriuosius žvėris, P. Gudauskas užsiėmė jų dresūra ir cirko programą netruko papildyti pasirodymai su žvėrimis.

1934 m. sukūrė šeimą su „Aušros“ trupėje dirbusia cirko artiste Verute Remeikyte (vėliau santuoka iširo). Metams bėgant P. Gudauskas daugiausia dėmesio skyrė cirko vadovavimui ir žvėrių dresūrai. Tuo metu „Aušra“ jau turėjo vieną profesionaliausių artistų kolektyvą ir didžiausią žvėryną tarp tuo metu šalyje gastroliavusių kelių cirko trupių.

1941 m. prasidėjus II pasauliniam karui, kai Lietuvoje jau buvo įvesta okupacinė vokiečių valdžia, P. Gudausko gyvenimas tragiškai nutrūko Kaune. Jis žuvo repeticijos metu (narve sudraskė tigras). Palaidotas Eigulių kapinėse Kaune.

## Šaltiniai
Muhamedas Uzbekas Chanas

**Muhamedas Uzbekas Chanas** (g. 1282 – m. 1341 arba 1342 m.) – Aukso ordos chanas nuo 1313 m.; Batijaus palikuonis; jo valdymo laikotarpis (1312–1342) buvo Aukso ordos klestėjimo amžius.

Uzbekas ne tik pats priėmė islamą, bet ir išplatino jį tarp totorių. Uzbekas siekė palaikyti politinius santykius su kitais bendratikiais valdovais. Geri santykiai susiklostė su Egipto ir Sirijos sultonu Elmelik-Ennasir-Mahometu. Taip pat buvo palaikomi santykiai ir su LDK. 1324 m. Vilniuje lankantis popiežiaus Jono XXII delegatams, kurie derėjosi su Gediminu dėl katalikų tikėjimo priėmimo, čia buvo ir Uzbeko pasiuntiniai.
Čiukotka

**Čiukotka** () reiškia:
*Čiukčių autonominę apygardą;
*Čiukčių pusiasalį;
*Asteroidą 2509 – Čiukotka.
Jokūbas

**Jokūbas** () – Izaoko ir Rebekos sūnus, Izraelio tautos patriarchas. Minimas Pradžios knygoje. Pasakojama, kad Jokūbas taip buvo pavadintas todėl, kad gimė iškart po dvynio brolio Ezavo, laikydamas jį už kulno. Kitas jo vardas buvo **Izraelis**.

Pradžios knygoje pasakojama, kaip Jokūbas apgaule gavo iš tėvo Izaoko pirmgimystės teises ir palaiminimą. Kadangi brolis Ezavas buvo labai plaukuotas, Jokūbas eidamas pas tėvą apsivyniojo rankas ožiukų kailiais, prieš tai motinos padedamas išviliojęs Ezavą į medžioklę. Kai apgaulė buvo suprasta, jam teko bėgti iš namų.  
 
Jokūbas Mesopotamijoje vedė savo dėdės Labano dukteris, Lėją ir Rachelę, kurią mylėjo labiau. Dėl jos jis tarnavo savo dėdei 7-erius metus, bet per apgaulę buvo sutuoktas su Lėja, todėl turėjo tarnauti dar 7-erius metus. Vėliau Jokūbas susigrūmęs su paslaptinga būtybe, kuri praminė jį Izraeliu (). 

Iš viso jam gimė 12 sūnų ir duktė Dina. Žymiausias Jokūbo sūnus - Juozapas. Biblijoje rašoma, kad 12 sūnų tapo 12-os Izraelio genčių pradininkais.

Jokūbas mirė Egipte sulaukęs 147 ar 140 metų. Jo kūnas buvo balzamuotas ir palaidotas Izraelio žemėje, šalia protėvių.

## Šaltiniai

## Nuorodos
* Pradžios knyga – Ezavo ir Jokūbo gimimas
* Pradžios knyga – Jokūbo kova ir naujo vardo suteikimas
Tetralogija

**Tetralogija** – keturių kūrinių (dažniausiai literatūros ar filmų) rinkinys, kuriuose rutuliojasi ta pati tema. Tetralogijose dažniausiai būna pasakojama viena istorija, nors neretai jos dalys būna susijusios tik tais pačias veikėjais ar dar mažiau.

## Žymios tetralogijos

### Žymios knygos

* Daktaras Hanibalas Lekteris („Hanibalas. Pradžia“, „Raudonasis drakonas“, „Avinėlių tylėjimas“, „Hanibalas“)
* Stephenie Meyer „Saulėlydžio“ saga („Saulėlydis“, „Jaunatis“, „Užtemimas“, „Brėkštanti aušra“)

### Žymūs filmai

* Šrekas („Šrekas“, „Šrekas 2“, „Šrekas 3“, „Šrekas. Ilgai ir laimingai“)
* Indiana Džounsas
* „Juros periodo parkas“
* Daktaras Hanibalas Lekteris („“, „Raudonasis drakonas“, „Avinėlių tylėjimas“, „Hanibalas“)

### Žymūs kompiuteriniai žaidimai

* „Grand Theft Auto“
* „Metal Gear Solid“
* „Devil May Cry“
* „.hack“
Rod Stewart

**Roderikas Deividas Stiuartas** (angl. *Roderick David Stewart*, trumpiau – *Rod Stewart*; g.1945 m. sausio 10 d. Londone, Didžiojoje Britanijoje) – anglų dainininkas, grupių „The Jeff Beck Group“ ir „The Faces“ narys prieš pradėdamas solinę karjerą.

## Biografija
Rodas Stiuartas šeimoje buvo jauniausias iš penkių vaikų. Jis gimė Haigeite (angl. Highgate), Šiaurės Londone. Tėvai ten turėjo nuosavą spaudos kioską. Jo tėvas, Robertas Džosefas Stiuartas ir jo du broliai bei dvi seserys gimė Škotijoje. Rodas ir jo motina, Elsie, vieninteliai šeimos nariai, gimę Anglijoje.

## Diskografija

### Albumai
* 1969 *An Old Raincoat Won't Ever Let You Down*
* 1970 *Gasoline Alley*
* 1971 *Every Picture Tells a Story*
* 1974 *Smiler*
* 1975 *Atlantic Crossing*
* 1976 *A Night on the Town*
* 1977 *Foot Loose & Fancy Free*
* 1978 *Blondes Have More Fun*
* 1980 *Foolish Behaviour*
* 1981 *Tonight I'm Yours*
* 1983 *Body Wishes*
* 1984 *Camouflage*
* 1986 *Every Beat of My Heart*
* 1988 *Out of Order*
* 1991 *Vagabond Heart*
* 1995 *A Spanner in the Works*
* 1998 *When We Were the New Boys*
* 2001 *Human*
* 2002 *It Had to Be You: The Great American Songbook*
* 2003 *As Time Goes By: The Great American Songbook 2*
* 2004 *Stardust: The Great American Songbook 3*
* 2005 *Thanks for the Memory: The Great American Songbook, Volume IV*
* 2006 *Still the Same... Great Rock Classics of Our Time*
* 2009 *Soulbook*
* 2010 *Fly Me to the Moon... The Great American Songbook Volume V*
* 2012 *Merry Christmas, Baby*
* 2013 *[[Time (albumas)|Time]]*
* 2015 *Another Country*
* 2018 *[[Blood Red Roses]]*
* 2021 *The Tears of Hercules*
* 2024 *[[Swing Fever]]* (kartu su Jools Holland)

### Singlai
* 1971 "Maggie May" / "Reason To Believe"
* 1972 "You Wear It Well" (UK)
* 1975 "Sailing" (UK)
* 1976 "Tonight's The Night (Gonna Be Alright)" (U. S.)
* 1977 "I Don't Want to Talk About It" / "The First Cut Is the Deepest" (UK)
* 1978 "Da Ya Think I'm Sexy?" (UK, U. S.)
* 1983 "Baby Jane" (UK)
* 1993 "All for Love" (Kartu su Brajanu Adamsu ir Stingu)

## Nuorodos

* Oficiali Rod Stewart svetainė
Čiukčių autonominė apygarda

**Čiukčių autonominė apygarda** (, čiukč. *Чукоткакэн автономныкэн округ*), **Čiukotka**, **Čiukčija** – Rusijos administracinio teritorinio suskirstymo vienetas (federacijos subjektas). Ji yra pačiuose Rusijos šiaurės rytuose, Tolimųjų Rytų federalinės apygardos rytinėje dalyje. Pietuose ribojasi su Kamčiatkos kraštu, pietvakariuose – su Magadano sritimi, vakaruose – su Jakutija. Administracinis centras – Anadyris.

## Istorija

Čiukčių autonominė apygarda sudaryta 1930 m. gruodžio 10 d. Magadano srities sudėtyje. 1991 m. Čiukotka atsiskyrė nuo Magadano srities ir nebepriklauso jokiam kitam federaciniam Rusijos objektui.

## Geografija

Čiukčių autonominė apygarda išsidėsčiusi daugiausia Čiukčių pusiasalyje, taip pat dalyje Eurazijos žemyno, tarp Rytų Sibiro, Čiukčių ir Beringo jūrų. 
Apygardai priklauso Vrangelio, Ajono, Ratmanovo salos. Teritorija kalnuota: Čiukčių kalnynas, Anadyrio plokščiakalnis (aukštis iki 1853 m). Yra didelė pelkėta Anadyrio žemuma. Didžioji krašto dalis yra už poliarinio rato. 

### Klimatas ir augmenija
Klimatas rūstus, šaltas; pakrantėse – jūrinis, gilesniuose rajonuose – ryškiai kontinentinis. Vidutinė sausio mėnesio temperatūra svyruoja nuo -15&nbsp;°C iki -39&nbsp;°C, liepą 5-10&nbsp;°C. Per metus iškrenta 200–500 mm kritulių. Žiema vietomis trunka net iki 10 mėnesių. Amžinasis įšalas. Augalų vegetacija pietinėje Čiukotkoje trunka 80-100 dienų. Vyrauja tundros, arktinės dykumos. 

### Vandenys
Svarbiausios upės – Anadyris, Velikaja. Daug pelkių. 
Yra unikalus Elgygytgyno ežeras, kuriame mokslininkai tyrinėja buvusias Žemės klimatines sąlygas.

### Administracinis suskirstymas

Čiukotka padalinta į 6 rajonus:
* Anadyrio rajonas (centras – Anadyris)
* Bilibino rajonas (centras – Bilibinas)
* Čiaūno rajonas (centras – Pevekas)
* Čiukčių rajonas (centras – Lavrentija)
* Ivultino rajonas (centras – Egvekinotas)
* Providenijos rajonas (centras – Providenija)

Čiukotkoje yra:
* 3 miestai:
** Anadyris – 11,2 tūkst. gyv. (2006 m.)
** Bilibinas – 5,7 tūkst. gyv.
** Pevekas – 4,6 tūkst. gyv.
* 15 miesto tipo gyvenviečių, iš jų stambiausios:
** Ugolnyjė Kopiai – 3,4 tūkst. gyv.
** Providenija – 2,7 tūkst. gyv.
** Egvekinotas – 2,4 tūkst. gyv.
** Beringovskis – 1,7 tūkst. gyv.
** Lavrentija – 1,3 tūkst. gyv.
* 45 kaimai.

## Ūkis
Čiukotkoje yra nemaži naftos, gamtinių dujų, anglių, aukso, volframo, alavo telkiniai. Žvejyba. Elnininkystė. Yra Bilibino atominė elektrinė.

## Gyventojai
2006 m. Čiukčių autonominėje apygardoje gyveno 50,5 tūkst. gyventojų. Iš jų miestuose – 66,3 %. Tautinė sudėtis (2002 m.):
* rusai – 51,9 %
* ukrainiečiai – 9,2 %
* Šiaurės tautos – 31,3 %, tarp jų:
** čiukčiai – 23,5 %
** eskimai – 2,9 %
** evenai – 2,6 %
** čiuvanai – 1,8 %
* baltarusiai – 1,0 %
* kitos tautos – 6,6 %.

## Turizmas
Visoje Čiukotkoje galioja pasienio režimas. Tai reiškia, kad užsieniečiams, norintiems atvykti į Čiukotką, reikia gauti leidimą iš Rusijos Federalinės saugumo tarnybos (FSB).

## Šaltiniai

## Nuorodos
* Čiukotkos valstybinių organų svetainė
Anadyris (miestas)

**Anadyris** (, ) – miestas šiaurės rytų Rusijoje, uostas prie Beringo jūros Anadyrio įlankos, netoli Anadyrio upės žiočių. Čiukčių autonominės apygardos sostinė. 11,8 tūkst. gyventojų (2010 m.).

Paplitusi žvejyba ir žuvies apdirbimas. Apylinkėse išgaunamas auksas, akmens anglys. Yra oro uostas, muziejus, biblioteka.

## Istorija

Anadyris susiformavo iš 1889 m. įkurto Novo Marinsko posto. Miesto statusą įgijo 1965 m. sausio 12 d.

## Šaltiniai

## Nuorodos
* Anadyrio svetainė
Super Mario Bros.

**Super Mario Bros.** – videožaidimas, išleistas „Nintendo“ kompanijos 1985 m. Nintendo Entertainment System konsolei.

„Super Mario Bros.“ įtrauktas į Gineso rekordų knygą kaip visų laikų perkamiausias žaidimas: iš viso parduota apie 40,24 mln. „Super Mario Bros.“ kopijų,. Super Mario Bros. atnešė didelę sėkmę Nintendo Entertainment System konsolei ir ją labai išpopuliarino.

## Istorija
1983 m. per video žaidimų nuosmukį Shigeru Miyamoto sukūrė žaidimą „Mario Bros“. Šis žaidimas išgarsino personažą – italą santechniką Mario (bei jo jaunesnįjį brolį dvynį Luigi) ir jis tapo „Nintendo“ talismanu. Po dvejų metų Mario ir Luigi pasirodė populiariausiame kada nors sukurtame žaidime „Super Mario Bros.“. Žaidimas padarė didelį lūžį videožaidimų pasaulyje ir pakeitė visą šių žaidimų supratimą.

## Žaidimas
Tai platformer žanro žaidimas. Žaidėjas valdo italų santechniką Mario (antrasis žaidėjas valdo Luigi). Pagrindinis žaidimo tikslas – įveikti visus Grybų karalystės lygius, pakeliui pašalinant drakono Bowser parankinius, o vėliau ir jį patį, taip išgelbstint princesę ir visą Grybų karalystę. Mario dažniausiai atakuoja tiesiog užšokdamas ant priešo. Paėmęs ugnies gėlę Mario gali šaudyti ugnies kamuoliais, tačiau šie ne visada veiksmingi.

Visą žaidimą sudaro 8 pasauliai, kurių kiekvienas dar suskaidytas į keturis lygius, taigi iš viso žaidimą sudaro 32 lygiai. Žaidime yra 4 skirtingi lygių tipai:

Kiekvieno pasaulio ketvirtasis lygis yra pilies lygis, kurio pabaigoje laukia piktasis drakonas Bowser. Jį nugalėti galima dviem būdais:
# Peršokus per jį ir tilto gale nuleidus kirvį, kuris nukerta grandinę ir Bowser su tiltu nugramzdina į lavą.
# Nušauti Bowser su ugnies kamuoliais, tačiau tam Mario turi būti ugninis, t. y. pasiėmęs ugnies gėlę.
Kiekvieną kartą Bowser įveikti vis sunkiau. Pirmuose septyniuose pilies lygiuose nugalėjus Bowser yra išgelbėjamas grybažmogis Toad, kuris pasako, jog princesė yra kitoje pilyje. Galiausiai 8-4 lygyje nugalėjus Bowser yra išvaduojama princesė. Tikslas pasiektas, bet žaidimas galutinai neužsibaigia – žaidimas pradedamas vėl nuo 1-1 lygio, tačiau lygiai šiek tiek sudėtingesni.

## Veikėjai

## Minusinis pasaulis

Dėl žaidimo broko perėjus kiaurai sieną yra įmanoma patekti į -1 lygį. Tai povandeninis ir galo neturintis lygis. Į jį galima patekti 1-2 lygyje prie pat išėjimo atbuliniu šuoliu kiaurai perskrodus plytas, taip patenkant į Warp Zone. Šis brokas vėliau buvo ištaisytas „Super Mario All-Stars“ ir „Super Mario Bros. Deluxe“ žaidimuose.

## Kūrybinė grupė
* Direktorius: Shigeru Miyamoto
* Vykdantysis prodiuseris: Hiroshi Yamauchi
* Direktoriaus asistentas: Takashi Tezuka
* Kompozitorius: Koji Kondo
* NAO prodiuseris: Leslie Swan
## Išnašos
Rutulinės bakterijos

**Rutulinės bakterijos (''[[Kokai]]'')** ( – skaisčiai raudona,  – uoga) – rutulio arba beveik rutulio formos bakterijos ir tik retais atvejais jos esti pupos, inksto ar pusrutulio formos. Tai pačios paprasčiausios bakterijos. Kokais gali būti vadinami ir kiti apvalūs mikroorganizmai.

## Rutulinių bakterijų skirstymas
* Pavienės - sudarytos iš vienos apskritos ląstelės.

* Susispietusios į grupes, kurios turi savo atskirus pavadinimus. Pagrindinės grupės, bei jas atitinkančios bakterijų gentys:
** Diplokokai (*[[Enterococcus]]*) – porinės bakterijos, kurios susidaro, kai, besidalant viena kryptimi, kai kurių rūšių bakterijos neatsiskiria viena nuo kitos.
** Streptokokai (*[[Streptococcus]]*) - daugialąstė lašo formos grandinė, kuri atsiranda, jei dviląstė rutulinė bakterija dalijasi toliau ta pačia kryptimi ir naujos ląstelės viena nuo kitos neatsiskiria.
** Tetrakokai (*[[tetrada]]*) - susidaro, kai ląstelės antrojo dalijimosi kryptis yra statmena pirmajai.
** Sarcinos - aštuonių kokų kubo formos kolonija susidaro, jei tetrakoko formos bakterija dar skyla pusiau, bet jau yra statmena šiai keturių ląstelių plokštumai. Kiekviena sarcinos ląstelė dar gali panašiai dalytis trimis kryptimis ir toliau. Tuomet susidaro sudėtinga 16 arba 32 ląstelių sarcina, primenanti kokų ryšulėlį.
** Stafilokokai (*[[Staphylococcus]]*) arba mikrokoku - vynuogių kekės formos grandinė, atsiranda, kai rutulinė bakterija dalijasi įvairiomis kryptimis, o susidariusios naujos ląstelės ne išsisklaido, bet lieka sukibusios.

## Rutulinių bakterijų sukeliamos ligos
Prie žmogaus patogenų priskiriamų rutulinių bakterijų sukeliamos ligos:
* Stafilokokų infekcija
* Toksinio šoko sindromas
* Gonorėja
* Kai kurio tipo maisto apnuodijimas
* Kai kurios šlapimo šalinimo sistemos infekcijos
* Meningito formos
* Gerklės infekcijų formos
* Plaučių uždegimo formos
* Sinusito formos
Age Of Stones

**Age Of Stones** () – latvių roko grupė, įsikūrusi 2001 m. spalį Valmieroje. Grupėje yra Nikas Jaunzemis (vokalas, gitara), Valtas Jakubovičas (vokalas, sologitara), Marekas Etmanis (vokalas, bosinė gitara), Artis Abelė (būgnai).

## Diskografija
* Sapņojiet'' (2006)

## Nuorodos
* Agesofstones.lv
Didysis Kinijos kanalas

**Didysis Kinijos kanalas** (), **Didysis Pekino-Hangdžou kanalas** () – didžiausias pasaulyje senovinis irigacijos įrenginys, besidriekiantis rytinėje Kinijoje, Didžiojoje Kinijos lygumoje, per Pekino, Tiandzino miestus, Hebėjaus, Šandongo, Džiangsu ir Džedziango provincijas. Seniausios kanalo dalys pradėtos statyti V a. pr. m. e. Daugiausia iškasta XII a. 1 dešimtmetyje, baigtas (iki Pekino) kasti XIII a.

Dabartinis Didysis Kanalas yra 1794 km ilgio. Driekiasi nuo Pekino šiaurėje iki Hangdžou pietuose, tačiau ne visos dalys tinkamos laivybai. Kanalas sudarytas iš 7 skirtingų kanalų: Džiangnano, Li, Žongo, Lu, Pietų kanalo, Šiaurės kanalo, Tongui upės. Didysis kanalas kerta Chvangchės, Jangdzės upes, į savo sistemą įtraukia Baichės, Beichės, Syšuji ir kitas upes, ežerus (Taihu, Luoma). Palei kanalą išsidėstę daug rytų Kinijos miestų.

## Šaltiniai
Raimundas Samulevičius

**Raimundas Samulevičius** (1937 m. rugsėjo 25 d. Kaune – 1981 m. vasario 2 d. Vilniuje) – Lietuvos dramaturgas, prozininkas. Dailininko Antano Samuolio sūnėnas, tautodailininkės Stasės Samulevičienės sūnus.

## Biografija
Gimė Kaune, tačiau vaikystę praleido pas senelę – vienkiemyje prie miško Praulių kaime Jonavos rajone. Lankė Jonavos geležinkelio stoties pradinę mokyklą, vėliau – Jonavos vidurinę mokyklą. Pirmą kartą apsakymas išspausdintas 1954 m. rajono laikraštyje „Pergalės vėliava“, kurį redagavo buvęs klasės auklėtojas R. Pečiulis.

Įstojo į Veterinarijos akademiją, bet jos nebaigė. 1955–1962 m. dirbo bitininku Jonavos raj. kolūkyje. 1962 m. pavasarį dalyvavavo Dubultuose vykusiame dramaturgų seminare. Seminaro vadovo V. Pimenovo kalbinamas išvažiavo į Maskvą, į Maksimo Gorkio literatūros institutą, kurį baigė 1973 m.

1981 m. vasario 2 d. nušautas Vilniuje, saugumiečio Ričardo Vaigausko bute. Palaidotas Petrašiūnų kapinėse.

Paskelbė pjesių („Pasiklydęs tarp žvaigždžių“, 1966; „Jeigu pasibels“, 1967; „Aidas“, 1969; „Paukšti, ateik čia!“, 1975 ir kt.), novelių, apysakų (rink. „Ugniakuras pagiry“, 1981).

## Atminimo įamžinimas

* 1994 m. atidaryta ekspozicija Samulevičių memorialinėje sodyboje (Jonavos raj.).
* 1997 m. rugsėjo 3 d. Jonavos 6-oji vidurinė mokykla pavadinta R. Samulevičiaus vardu.

## Šaltiniai

## Nuorodos
* Biografija 
* Buvo gabus ir perspektyvus dramaturgas // XXI amžius, 2006 m. vasario 1 d., Nr. 9 (1409) 
*Petras Palilionis*.* „Baltosios obels papėdėje“*. Išlikę savimi*. Esė, pašnekesiai. – Kaunas: Varpas, 1997.
*Petras Palilionis. *Baltoji obelis*. Mažoji poema, dedikuota dailininko Antano Samuolio, dramaturgo Raimundo Samulevičiaus ir tautodailininkės Stasės Samulevičienės atminimui. . – Kaunas: Naujasis lankas, 2008.
Rėja (palydovas)

**Rėja** – vienas iš Saturno palydovų. Paviršių dengia ledo pluta su tamsių medžiagų priemaiša. Yra daug smūginių kraterių. Pavadintas senovės graikų titanidės vardu. Rėja yra Urano ir Gajos duktė, dievo Krono žmona, pagimdžiusi daug dievų, tarp jų ir Dzeusą.

## Nuorodos